
	Likumprojekts (grozījumi)
 Grozījumi Sabiedriskā labuma organizāciju likumā
	Iebildums (LPA - 17.06.2026.)
Biedrība “Latvijas Pilsoniskā alianse” (turpmāk – LPA) ir iepazinusies ar Finanšu ministrijas izstrādāto likumprojektu “Grozījumi Sabiedriskā labumu organizāciju likumā” (turpmāk – Likumprojekts) un uztur visus iepriekš izteiktos iebildumus, kas izteikti publiskās apspriedes laikā.

1.  Aicinām grozīt Likumprojekta 6. pantu ar 4.1 daļu un izteikt to šādā redakcijā: "(41) Komisijas personālsastāvu apstiprina Valsts ieņēmuma dienesta ģenerāldirektors.".

Finanšu ministrijas sniegtā argumentācija pēc būtības neattiecas uz priekšlikumā identificēto problēmu - politiskās ietekmes risku Sabiedriskā labuma komisijas sastāva veidošanā. Priekšlikuma mērķis nav mainīt Sabiedriskā labuma komisijas funkcijas vai ietekmēt tās atzinumu saturu, bet gan nodrošināt, ka komisijas personālsastāva apstiprināšana tiek īstenota institūcijā, kas nav politiski vadīta. Kultūras ministra iesaiste komisijas sastāva apstiprināšanā rada vismaz priekšstatu par iespējamu politisku ietekmi, savukārt Valsts ieņēmumu dienesta ģenerāldirektors ir profesionāla amatpersona, kas nav politiski vēlēta un neieņem politisku amatu. Līdz ar to priekšlikums ir vērsts uz komisijas neatkarības stiprināšanu un sabiedrības uzticēšanās veicināšanu tās darbam.

Atsaucoties uz vienošanām, kas jau konceptuāli panāktas 2024. un 2025. gadā ar Finanšu ministriju un Kultūras ministriju, turpinām lūgt papildus izdarīt šādus grozījumus:

2. Aicinām grozīt Sabiedriskā labuma organizāciju likuma 11. panta otro daļu, paredzot, ka par sabiedriskā labuma darbībai izlietotiem līdzekļiem uzskatāmi arī ieņēmumi no saimnieciskās darbības, kas izmantoti organizācijas darbības nepārtrauktības nodrošināšanai, sociālo pakalpojumu sniegšanai, infrastruktūras uzturēšanai, darbinieku atlīdzībai un citiem ar sabiedriskā labuma mērķu sasniegšanu tieši saistītiem izdevumiem, izsakot to šādā redakcijā: “Ja sabiedriskā labuma organizācijas saņemto ziedojumu kopsumma kalendārajā gadā pārsniedz 12 minimālās mēneša darba algas, šai organizācijai ir pienākums ne mazāk kā 75 procentus no šīs kopsummas, ko veido attiecīgajā kalendārajā gadā izlietotie ziedojumi un ieņēmumi no tās saimnieciskās darbības, kurai piemēro nodokļu atvieglojumus, izlietot tai sabiedriskā labuma darbības jomai, kura minēta lēmumā par sabiedriskā labuma organizācijas statusa piešķiršanu attiecīgajai organizācijai, tai skaitā organizācijas darbības nepārtrauktības nodrošināšanai, sociālo pakalpojumu sniegšanai, infrastruktūras uzturēšanai, darbinieku atlīdzībai un citiem ar sabiedriskā labuma mērķu sasniegšanu tieši saistītiem izdevumiem.”

LPA nepiekrīt argumentam, ka jautājums būtu skatāms tikai nākotnes reformas ietvaros. Priekšlikums risina praksē identificētu tiesiskās skaidrības problēmu attiecībā uz ziedojumu un saimnieciskās darbības ieņēmumu izlietojumu sabiedriskā labuma organizācijās par ko jau panākta vienošanās ar Finanšu ministriju 2025. gada sākumā. Pašreizējais regulējums rada neskaidrības par normu interpretāciju un piemērošanu, apgrūtinot organizāciju spēju plānot un nodrošināt sabiedriskā labuma darbību, tostarp sociālo pakalpojumu sniegšanu. Īpaši problemātiski tas ir organizācijām, kuru darbība balstās uz dažādu finansējuma avotu kombinēšanu un ilgtermiņa finanšu plānošanu. Ņemot vērā pastāvošo tiesisko nenoteiktību un atšķirīgas interpretācijas riskus, regulējuma precizēšana ir nepieciešama jau šobrīd, lai nodrošinātu vienveidīgu tiesību normu piemērošanu. Tādēļ nav pamata atlikt šī jautājuma risināšanu līdz plašākas sabiedriskā labuma sektora reformas īstenošanai.

3. Aicinām papildināt Sabiedriskā labuma organizāciju likuma 6. pantu ar jaunu daļu šādā redakcijā: “Sabiedriskā labuma komisijas locekļiem, kuri pārstāv biedrības un nodibinājumus, par dalību komisijas darbā ir tiesības saņemt atlīdzību. Ministru kabinets nosaka Sabiedriskā labuma komisijas locekļu atlīdzības apmēru un izmaksas kārtību”.

Norādām, ka valsts budžeta ierobežojumi paši par sevi nevar būt pietiekams pamats priekšlikuma noraidīšanai. Sabiedriskā labuma komisija veic nozīmīgas publiskas funkcijas, un biedrību un nodibinājumu pārstāvju dalība tās darbā prasa profesionālu kompetenci un būtisku laika ieguldījumu. Atlīdzības neesamība ierobežo pilsoniskās sabiedrības pārstāvju iespējas pilnvērtīgi iesaistīties komisijas darbā un var negatīvi ietekmēt pārstāvības daudzveidību. Vienlaikus priekšlikums paredz tikai tiesisko ietvaru atlīdzības noteikšanai, savukārt konkrētais atlīdzības apmērs un nepieciešamais finansējums būtu vērtējams Ministru kabinetam, ievērojot valsts budžeta iespējas. Tādēļ uzskatām, ka nav pamata atteikties no regulējuma iekļaušanas likumā.
 
Piedāvātā redakcija
-
	Nav ņemts vērā
Par LPA priekšlikumu Nr.1 Starpinstitūciju sanāksmē panākta vienošanās saglabāt likumprojektā paredzēto regulējumu, ka Sabiedriskā labuma komisijas personālsastāvu apstiprina kultūras ministrs. Kultūras ministrija atbilstoši tās nolikumam izstrādā un īsteno valsts politiku saliedētas un pilsoniski aktīvas sabiedrības attīstības jomā, līdz ar to kultūras ministrs ir atbilstoša amatpersona Sabiedriskā labuma komisijas personālsastāva apstiprināšanai. Minētais risinājums vienkāršo procedūru, atslogo Ministru kabinetu un vienlaikus saglabā institucionālo līdzsvaru starp Valsts ieņēmumu dienestu (turpmāk – VID) kā gala lēmuma pieņēmēju un Sabiedriskā labuma komisiju kā konsultatīvu institūciju.

Par  LPA priekšlikumu Nr. 2 Starpinstitūciju sanāksmē panākta vienošanās, ka jautājums par 75 % regulējuma pārskatīšanu ir skatāms sabiedriskā labuma sektora kopējo reformu ietvaros pēc visaptveroša biedrību un nodibinājumu sektora izvērtējuma rezultātu saņemšanas un izvērtēšanas. Likumprojekta “Grozījumi Sabiedriskā labuma organizāciju likumā” (TAP Nr. 22-TA-3618) virzība ir apturēta, vienlaikus uzsākot minēto izvērtējumu, kura rezultāti kalpos par pamatu turpmākajiem normatīvā regulējuma risinājumiem. Sabiedriskā labuma jomas regulējuma pilnveide tiek īstenota sadarbībā ar nevalstisko sektoru, nodrošinot sabiedrības līdzdalību politikas veidošanā.

Attiecībā uz LPA priekšlikumu Nr. 3 par atlīdzības noteikšanu Sabiedriskā labuma komisijas locekļiem, kuri pārstāv biedrības un nodibinājumus, starpinstitūciju sanāksmē vienošanās netika panākta. Likumprojekta mērķis ir administratīvā un birokrātiskā sloga mazināšana, savukārt priekšlikums par atlīdzības mehānisma ieviešanu skar plašākus sabiedriskā labuma jomas regulējuma jautājumus, kas vērtējami kopsakarā ar minēto nozares izvērtējumu. Finanšu ministrija uztur iepriekš sniegto viedokli, ka šis jautājums ir skatāms sabiedriskā labuma sektora kopējo reformu ietvaros, pēc visaptveroša biedrību un nodibinājumu sektora izvērtējuma rezultātu saņemšanas un izvērtēšanas. Vienlaikus, ņemot vērā valsts budžeta ierobežotās iespējas, budžeta līdzekļu taupības principu un valdības noteiktās prioritātes – valsts drošības un aizsardzības stiprināšanu –, jaunu pastāvīgu izdevumu, tostarp atlīdzības mehānismu ieviešana, netiek plānota. Līdz ar to priekšlikums šā likumprojekta ietvaros nav atbalstāms un jautājums paliek nesaskaņots un virzāms izšķiršanai Ministru kabinetā.

	Likumprojekts (grozījumi)
7. pants. Papildināt likumu ar 15.1 pantu šādā redakcijā:
	Iebildums (Rīgas vācu kultūras biedrība - 15.06.2026.)
Rīgas vācu kultūras biedrība un Latvijas Vācu savienība iebilst pret to, ka FM ignorē NVO jau pirms gada pausto priekšlikumu par vienlīdzīgu principu NVO darba kā amatpersonu atlīdzības paredzēšanai. FM argumenti par taupību nav nopietni ņemami. Grozījumiem ir absolūti minimāla ietekme uz valsts budžetu, bet ievērojama ietekme uz vienlīdzības un taisnīguma principu par valsts labā veiktu amatpersonas darbu un tam sekojošu atbildību. 

Iekopējam šeit pirms gada rakstīto. Aktualitāte saglabājas identiska. 
Rīgā, 10.03.2025. Nr.2025.04.
STEIDZAMI
Saeimas Budžeta un finanšu (nodokļu) komisijai
Finanšu ministrijai

Par vienlīdzīgiem atlīdzības nosacījumiem NVO pārstāvjiem valstiski nozīmīgās komisijās



Sabiedriskā labuma komisijas[1] locekļi – NVO deleģētie pārstāvji – augstu novērtē pēdējos gados veiktās izmaiņas normatīvajos aktos, lai paredzētu samaksu NVO pārstāvjiem, kuri līdzdarbojas valstiski nozīmīgās padomēs un komisijās (ir amatpersonas statuss) un politikas plānošanas dokumentu u.c. uzraudzības komitejās (nav amatpersonas statuss).
Neskatoties uz to, ka jautājuma par NVO pārstāvju darba apmaksu situācijas apzināšanā, problēmu definēšanā un normatīvo aktu projektu izstrādē piedalījās daudzas valsts iestādes un NVO, netika veikta fundamentāla un vispusīga šī jautājuma sakārtošana. Proti pašreiz esam “de facto” situācijā, kurā Sabiedriskā labuma komisija ir kļuvusi par ķīlnieku ilgstoši izstrādājama (jau kopš 2023.gada), liela apjoma reformas negatavā fāzē, proti, likumprojekts «Grozījumi Sabiedriskā labuma organizāciju likumā»
22-TA-3618 vēl tikai tiks izskatīts Ministru kabinetā, un šī likumprojekta izstrādes gaitā tikuši izteikti daudzu NVO iebildumi un priekšlikumi. Ir pamats prognozēt, ka 2025.gadā šis likumprojekts netiks Saeimā pieņemts.
Likumprojekta ietvarā ticis paredzēts papildināt likuma 6.pantu ar septīto daļu:

“(7) Komisijas locekļi, kas nav pilnvarotas amatpersonas, par darbu komisijā saņem atlīdzību, kuras apmēru un izmaksāšanas kārtību nosaka Ministru kabinets”.

No likumprojekta anotācijas ir viennozīmīgi konstatējams, ka Finanšu ministrija jau 2023.gada sākumā bija gan veikusi aprēķinus, gan jau ieplānojusi SLO komisijas darba apmaksu jau no 2024.gada:
Ikgadēji, sākot ar 2024. gadu nepieciešamais finansējums NVO deleģēto pārstāvju atlīdzībai aprēķināts saskaņā ar tabulu (visi aprēķini noapaļoti līdz veseliem euro).
(tabula)  Eur 45 026.


Pašreiz spēkā esošais normatīvais regulējums mūs, SLO komisijas pārstāvjus, ir nostādījis acīmredzami un nepamatoti nevienlīdzīgā situācijā, kas neatbilst tiesību sistēmas vienotības principam. Proti, pašreiz ir sakārtots visu formātu NVO pārstāvju iesaistes valstisku uzdevumu veikšanas finansējuma jautājums neatkarīgi no tā, vai pārstāvis kļūst par amatpersonu vai nē.
NVO  pārstāvji, kas, piemēram, darbojas Sabiedrības integrācijas fonda padomē, IR amatpersonas un SAŅEM atlīdzību par savu darbu.
NVO pārstāvji, kas NAV  amatpersonas (piemēram, Sociālo uzņēmumu komisijas locekļi, Saliedētas un pilsoniski aktīvas sabiedrības attīstības pamatnostādņu īstenošanas uzraudzības padomes locekļi, ES fondu uzraudzības apakškomisiju locekļi u.c.) SAŅEM atlīdzību par savu darbu.
Vienīgie NVO pārstāvji, kas IR valsts amatpersonas un NESAŅEM atlīdzību par savu darbu, ir SLO komisija. Kā atkārtoti norādījusi viena no SLO komisijas loceklēm, valstij nebūtu jāizmanto brīvprātīgais darbs valsts funkciju veikšanai.  
Šāda nevienlīdzība ir uzskatāma par tiesību sistēmas robu un novēršama nekavējoties, veicot tīri tehniskus, nepilnību novērsošus grozījumus likumā tikai attiecībā uz samaksas paredzēšanu SLO komisijas locekļiem.
Norādām, ka 2023.gada sākumā likumprojekta anotācijā izteiktais pieņēmums “Šobrīd Komisijas locekļi, kas ir nevalstisko organizāciju pārstāvji par darbu komisijā samaksu nesaņem, kas iespējams ir pamats tam, kāpēc bieži vien nevalstisko organizāciju pārstāvji komisijas sēdēs nepiedalās vai piedalās daļēji” absolūti neatbilst patiesībai attiecībā uz tagadējo SLO komisijas sastāvu. NVO pārstāvji aktīvi piedalās komisijas darbā, patstāvīgi rosina diskusijas un uzlabojumus komisijas darbā un izpratnē par sabiedriskā labuma būtību.
Tomēr vēršam uzmanību, ka kopš 2025.gada sākuma, kad atalgojumu saņem arī NVO pārstāvji, kas izvirzīti Nevalstisko organizāciju un Ministru kabineta sadarbības memoranda īstenošanas padomes deleģētajās sēdēs un/vai sanāksmēs (un NAV amatpersonas), mēs nepiekrītam gaidīt uz apjomīgās SLO reformas pabeigšanu, lai arī uz mums tiktu attiecināts samērīgs atalgojums par ieguldīto darbu un atbildību, ko nes amatpersonas statuss.
Lai nodrošinātu vienlīdzību, uzskatām, ka uz SLO komisijas locekļiem ir attiecināma atlīdzība vismaz sākot no 2025.gada 1. janvāra.
Uzskatām, ka šādu grozījumu veikšana iespējama, īstenojot Saeimas deputātu likumdošanas iniciatīvu, Ministru kabineta saskaņošanas līmenī atstājot SLO fundamentālās reformas jautājumu pakāpenisku diskusiju un analīzi.
Sagaidām, ka šādu grozījumu veikšana Sabiedriskā labuma organizāciju likumā ir veicama līdz Saeimas pavasara sesijas slēgšanai. 

Cieņā, Sabiedriskā labuma komisijas locekļi – NVO deleģētie pārstāvji: (uzvārdi un biedrību nosaukumi)



[1] Ministru kabineta rīkojums Nr. 261 (10.05.2023., prot. Nr. 25 9. §)

 
Piedāvātā redakcija
papildināt likuma 6.pantu ar septīto daļu:

“(7) Komisijas locekļi, kas nav pilnvarotas amatpersonas, par darbu komisijā saņem atlīdzību, kuras apmēru un izmaksāšanas kārtību nosaka Ministru kabinets”.
 
	Nav ņemts vērā
Starpinstitūciju sanāksmē vienošanās par Rīgas vācu kultūras biedrības un Latvijas Vācu savienības iebildumu par Sabiedriskā labuma komisijas locekļu atlīdzības noteikšanu netika panākta.
Finanšu ministrija sniedz viedokli, ka priekšlikums nav atbalstāms šā likumprojekta ietvaros.
Jautājums par Sabiedriskā labuma komisijas locekļu, kuri pārstāv biedrības un nodibinājumus, atlīdzības noteikšanu ir skatāms sabiedriskā labuma sektora kopējo reformu ietvaros. Likumprojekta “Grozījumi Sabiedriskā labuma organizāciju likumā” (TAP Nr. 22-TA-3618) virzība ir apturēta, vienlaikus uzsākot visaptverošu biedrību un nodibinājumu sektora izvērtējumu, kura rezultāti kalpos par pamatu turpmākajiem normatīvā regulējuma risinājumiem. Sabiedriskā labuma jomas regulējuma pilnveide tiek īstenota sadarbībā ar nevalstisko sektoru, nodrošinot sabiedrības līdzdalību politikas veidošanā.
Vienlaikus norādāms, ka šā likumprojekta mērķis ir administratīvā un birokrātiskā sloga mazināšana, tostarp Sabiedriskā labuma komisijas personālsastāva apstiprināšanas kārtības vienkāršošana, pāreja uz elektronisku saziņu ar VID, kā arī atsevišķu procesu automatizācija.
Papildus norādāms, ka šobrīd, ņemot vērā valsts budžeta ierobežotās iespējas un budžeta līdzekļu taupības principu, kā arī valdības noteiktās prioritātes – valsts drošības un aizsardzības stiprināšanu –, jaunu pastāvīgu izdevumu, tostarp atlīdzības mehānismu ieviešana, netiek plānota.
Līdz ar to priekšlikums papildināt Sabiedriskā labuma organizāciju likuma 6. pantu ar regulējumu par atlīdzības izmaksu Sabiedriskā labuma komisijas locekļiem šā likumprojekta ietvaros nav atbalstāms.

Biedrības pārstāve norāda, ka pašreizējais regulējums rada nevienlīdzīgu situāciju, jo citās valstiski nozīmīgās padomēs un komisijās biedrību un nodibinājumu pārstāvjiem atlīdzība tiek paredzēta, savukārt Sabiedriskā labuma komisijas biedrību un nodibinājumu pārstāvji atlīdzību par darbu komisijā nesaņem. Finanšu ministrija šo priekšlikumu šā likumprojekta ietvaros neatbalsta, ņemot vērā likumprojekta tvērumu un valsts budžeta ierobežotās iespējas. Līdz ar to jautājums paliek nesaskaņots un virzāms izšķiršanai Ministru kabinetā.

 Papildināt likumu ar 15.1 pantu šādā redakcijā:

	3.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums (VK - 18.06.2026.)
Administratīvo slogu veido informācijas sniegšanas pienākumi – jebkura normatīvā prasība sniegt, iesniegt, sagatavot, uzglabāt vai aktualizēt informāciju citai personai vai iestādei (piemēram, iesniegumu, pārskatu, deklarāciju, lūgumu, paziņojumu un pieteikumu iesniegšana, datu ievade vai aktualizēšana informācijas sistēmās, dokumentu glabāšana un uzrādīšana, utml.). Lūdzam izvērtēt TA projektu un par normām, kuras satur informācijas sniegšanas pienākumus veikt atbilstošus aprēķinus anotācijas 2.3. sadaļā
 
Piedāvātā redakcija
-
	Ņemts vērā
Anotācijas 2.1. sadaļa un 2.3. sadaļa precizētas, norādot, ka likumprojekta 5. pantā paredzētais grozījums Sabiedriskā labuma organizāciju likuma 13. panta pirmajā daļā nerada jaunu informācijas sniegšanas pienākumu SLO un neietekmē administratīvo slogu.
Minētais grozījums ir precizējošs un vērsts uz Sabiedriskā labuma organizāciju likuma salāgošanu ar jau spēkā esošo gada pārskatu sagatavošanas un iesniegšanas regulējumu. Anotācijā skaidrots, ka kopš 2024. gada SLO informāciju par sabiedriskā labuma darbību pārskata gadā un turpmākās darbības plānu iekļauj gada pārskata vadības ziņojumā, tādējādi novēršot informācijas sniegšanas dublēšanos vairākos pārskatos.
Gada pārskats iesniedzams VID elektroniskās deklarēšanas sistēmā līdz nākamā gada 31. martam. Minēto nosaka Biedrību un nodibinājumu likuma 52. panta trešā daļa un 102. pants, kā arī Ministru kabineta 2022. gada 14. jūlija noteikumu Nr. 439 105. punkts attiecībā uz biedrībām un nodibinājumiem un Ministru kabineta 2022. gada 21. jūnija noteikumu Nr. 380 94. punkts attiecībā uz reliģiskajām organizācijām, kurām ir piešķirts sabiedriskā labuma organizācijas statuss.
Līdz ar to ar likumprojektu netiek ieviests jauns vai papildu informācijas sniegšanas pienākums, netiek noteikts jauns patstāvīgs pārskats vai papildu iesniedzams dokuments, netiek paplašināts sniedzamās informācijas apjoms, kā arī netiek mainīts informācijas sniegšanas biežums vai subjektu loks. Grozījums nostiprina jau faktiski piemērojamo kārtību, ka attiecīgā informācija ir iekļaujama gada pārskata vadības ziņojumā un iesniedzama VID EDS kopā ar gada pārskatu.

Papildināta anotācijas 2.1. sadaļā pie informācijas “Juridiskās personas” šādā redakcijā: “sabiedriskā labuma organizācijas” un anotācijas 2.3.tabula šādā redakcijā: “Likumprojekta 5. pantā paredzētais grozījums Likuma 13. panta pirmajā daļā nerada jaunu informācijas sniegšanas pienākumu un neietekmē administratīvo slogu. Grozījums ir precizējošs un salāgo Likumu ar jau spēkā esošo gada pārskatu sagatavošanas un iesniegšanas regulējumu, saskaņā ar kuru SLO informāciju par pārskata gada darbību un turpmākās darbības plānu iekļauj gada pārskata vadības ziņojumā un gada pārskatu iesniedz VID EDS līdz nākamā gada 31. martam. Līdz ar to netiek noteikts jauns pārskats vai papildu iesniedzams dokuments, netiek paplašināts sniedzamās informācijas apjoms, kā arī netiek mainīts informācijas sniegšanas biežums un subjektu loks.”
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	4.
	Anotācija (ex-ante)
2.3. Administratīvo izmaksu novērtējums juridiskām personām
	Iebildums (VK - 18.06.2026.)
Anotācijā ir norādīts, ka "Šobrīd vidēji gadā tiek saņemti 120 NVO iesniegumi par SLO statusa piešķiršanu," bet aprēķins ir veikts par vienu gadījumu. Lūdzam atbilstoši precizēt aprēķinu vai arī 2.1. sadaļu papildināt ar skaidrojumu kāpēc dati par līdzšinējo iesniegumu dinamiku nav attiecināmi uz nākotni. Vienlaikus lūdzam precizēt skaidrojuma redakciju, pašreiz var pārprast, ka aprēķins attiecas uz izmaksu samazinājumu VID.
Piedāvātā redakcija
-
	Ņemts vērā
Precizēta anotācijas 2.1. un 2.3. sadaļās norādītā informācija.

Anotācijas 2.1. sadaļā dzēsts teksts: “Likumprojekts paredz, ka VID administratīvos aktus un citus dokumentus NVO (arī SLO statusu ieguvušajām) paziņo EDS, kas ietaupīs laiku un transporta izdevumus NVO (piemēram, ātrāk iepazīsies ar informāciju par VID pieņemto lēmumu, nebūs jādodas uz pasta nodaļu, lai saņemtu VID lēmumu).” Un papildināts šādā redakcijā: “Kā jau minēts iepriekš, šobrīd vidēji gadā tiek saņemti 120 NVO iesniegumi par SLO statusa piešķiršanu.”

2.3. sadaļā tabulā pie informācijas par “nevalstiskās organizācijas” ailē “aprēķinu skaidrojums” dzēsts teksts: “Likuma 7. panta pirmajai un astotajai daļai, 8. panta trešajai daļai, 13. panta piektajai daļai un 14. panta sestajai daļai VID lēmumus pa pastu turpmāk nebūs jāsūta. Vienlaikus”
	Anotācija (ex-ante)
2.3. Administratīvo izmaksu novērtējums juridiskām personām

	5.
	Anotācija (ex-ante)
6.3. Sabiedrības līdzdalības rezultāti
	Iebildums (VK - 18.06.2026.)
Atbilstoši vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā noteiktajam, lūdzam likumprojekta anotācijas 6.3.apakšpunktā aprakstošā veidā sniegt informāciju par publiskās apspriešanas norisi, rezultātiem, dalībnieku izteiktajiem viedokļiem un ministrijas nostāju par tiem. Minētā informācija ir būtiska, lai ikviens interesents bez papildu dokumentu (to skaitā, publicētā apkopojuma) atvēršanas gūtu priekšstatu par sabiedrības līdzdalības rezultātiem. 
Piedāvātā redakcija
-
	Ņemts vērā
Papildināta anotācijas 6.2. un 6.3. sadaļas.

Anotācijas 6.2. sadaļa papildināta ar saiti uz sabiedrības līdzdalības rezultātiem šādā redakcijā: “Publiskā apspriešana likumprojektam “Grozījumi Sabiedriskā labuma organizāciju likumā””.

Anotācijas 6.3. sadaļa papildināta šādā redakcijā: “Publiskā apspriešana norisinājās no 2026. gada 29. aprīļa līdz 2026. gada 13. maijam. Tās laikā tika saņemti četru nevalstisko organizāciju – biedrības “Latvijas nodokļu maksātāju tiesību asociācija”, biedrības “Vidusdaugavas NVO centrs”, biedrības “Latvijas Pilsoniskā alianse” un biedrības r.a. “Siltumnīca” – viedokļi. 
Publiskās apspriešanas dalībnieki pauda viedokļus par Likumprojektā ietvertajiem risinājumiem un ar SLO regulējumu saistītiem jautājumiem, tostarp par iesniegumu iesniegšanu VID EDS, datu apmaiņu starp UR un VID, SLO reģistra aktualizēšanu, lēmumu spēkā stāšanās kārtību, ziedojuma jēdzienu, 75 procentu izlietojuma regulējumu, kā arī Komisijas sastāva apstiprināšanu un Komisijas nevalstisko organizāciju pārstāvju atlīdzību.

Izvērtējot saņemtos priekšlikumus, viens priekšlikums tika ņemts vērā daļēji – Likumprojekts precizēts, paredzot skaidru sasaisti starp VID lēmuma par SLO statusa piešķiršanu vai atņemšanu spēkā stāšanos un ieraksta izdarīšanu SLO reģistrā. Pārējie priekšlikumi netika atbalstīti, jo attiecīgie jautājumi jau ir noregulēti citos normatīvajos aktos, to iekļaušana Likumā radītu normu dublēšanās vai administratīvā sloga palielināšanās risku, vai arī tie ir vērtējami plašāka sabiedriskā labuma sektora regulējuma pilnveides un biedrību un nodibinājumu sektora izvērtējuma ietvaros.”
	Anotācija (ex-ante)
6.3. Sabiedrības līdzdalības rezultāti

	6.
	Likumprojekts (grozījumi)
 Grozījumi Sabiedriskā labuma organizāciju likumā
	Priekšlikums (TM - 25.06.2026. - pēc termiņa)
Aicinām precizēt likumprojekta ievaddaļu, papildinot grozāmā likuma publikāciju atsauces ar 2026. gada grozījumiem.
Piedāvātā redakcija
-
	Ņemts vērā
Precizēta likumprojekta ievaddaļa šādā redakcijā: “Izdarīt Sabiedriskā labuma organizāciju likumā (Latvijas Republikas Saeimas un Ministru Kabineta Ziņotājs, 2004, 14., 21. nr.; 2008, 16. nr.; Latvijas Vēstnesis, 2009, 205. nr.; 2022, 85A. nr. 2026, 99. nr.) šādus grozījumus:”
	Likumprojekts (grozījumi)
 Grozījumi Sabiedriskā labuma organizāciju likumā

	7.
	Likumprojekts (grozījumi)
 Grozījumi Sabiedriskā labuma organizāciju likumā
	Priekšlikums (TM - 25.06.2026. - pēc termiņa)
Aicinām izvērtēt un precizēt 5. panta 1. punktu par “publicēšanas datumu”, jo likumprojekts maina lēmumu publiskošanas plašākai sabiedrībai kārtību.
Piedāvātā redakcija
-
	Ņemts vērā
Papildināts likumprojekta 1.pants šādā redakcijā: “aizstāt pirmās daļas 1. punktā vārdus “publicēšanas datums” ar vārdiem “spēkā stāšanās datums”;”
 
	Likumprojekts (grozījumi)
 Grozījumi Sabiedriskā labuma organizāciju likumā

	8.
	Likumprojekts (grozījumi)
1. pants. papildināt pantu ar otro daļu šādā redakcijā:
"(2) Ierakstu Sabiedriskā labuma organizāciju reģistrā par sabiedriskā labuma organizācijas statusa piešķiršanu vai atņemšanu Valsts ieņēmumu dienests izdara dienā, kad attiecīgais Valsts ieņēmumu dienesta lēmums stājas spēkā.".
	Priekšlikums (TM - 25.06.2026. - pēc termiņa)
Aicinām precizēt 5. panta grozījumu juridisko tehniku, jo pašreizējais 5. pants nav sadalīts daļās un likumprojekta grozījumā jāparedz līdzšinējā teksta uzskatīšanu par pirmo daļu.
Piedāvātā redakcija
-
	Ņemts vērā
Papildināts likumprojekta 1.pants šādā redakcijā: “uzskatīt līdzšinējo tekstu par pirmo daļu;”
 
	Likumprojekts (grozījumi)
 papildināt pantu ar otro daļu šādā redakcijā:
"(2) Ierakstu Sabiedriskā labuma organizāciju reģistrā par sabiedriskā labuma organizācijas statusa piešķiršanu vai atņemšanu Valsts ieņēmumu dienests izdara dienā, kad attiecīgais Valsts ieņēmumu dienesta lēmums stājas spēkā.";

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.06.2026. - pēc termiņa)
Aicinām aktualizēt anotāciju par Komisijas personālsastāvu, jo tajā minētais 2023. gada Ministru kabineta rīkojums vairs nav spēkā. Tā vietā ir Ministru kabineta 2026. gada 13. maija rīkojums Nr. 266 "Par Sabiedriskā labuma komisiju".
Piedāvātā redakcija
-
	Ņemts vērā
Precizēta anotācija ar atsauci uz aktuālo Ministru kabineta 2026. gada 13. maija rīkojumu Nr. 266 "Par Sabiedriskā labuma komisiju".
	Anotācija (ex-ante)
1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 25.06.2026. - pēc termiņa)
Aicinām papildināt anotācijas 1.3. punktu ar skaidrojumu par spēkā esošā Ministru kabineta rīkojuma, ar kuru apstiprināts Sabiedriskā labuma komisijas personālsastāvs, turpmāko spēkā esību pēc likumprojekta spēkā stāšanās. Ņemot vērā, ka likumprojekts paredz mainīt Sabiedriskā labuma komisijas personālsastāva apstiprināšanas tiesisko pamatu, nosakot, ka turpmāk Komisijas personālsastāvu apstiprinās kultūras ministrs, nevis Ministru kabinets, anotācijā būtu skaidrojams, vai ar likuma spēkā stāšanos līdzšinējais Ministru kabineta rīkojums par Komisijas personālsastāvu zaudēs spēku sakarā ar tā izdošanas tiesiskā pamata maiņu, vai arī Komisijas personālsastāvs turpinās darboties līdz kultūras ministra rīkojuma izdošanai. Ja nepieciešams, aicinām izvērtēt pārejas noteikuma iekļaušanu likumprojektā.
Piedāvātā redakcija
-
	Ņemts vērā
Papildināts Likumprojekts ar 8. pantu, paredzot papildināt Likuma pārejas noteikumus ar 9. punktu šādā redakcijā:
“9. Ministru kabineta 2026. gada 13. maija rīkojums Nr. 266 “Par Sabiedriskā labuma komisiju” ir piemērojams līdz dienai, kad kultūras ministrs apstiprina Sabiedriskā labuma komisijas personālsastāvu saskaņā ar šā likuma 6. panta 4.1 daļu, bet ne ilgāk kā līdz ar minēto rīkojumu apstiprinātās Komisijas pilnvaru termiņa beigām.”

Papildināta anotācija ar skaidrojumu šādā redakcijā: “Likumprojekts maina turpmāko Komisijas personālsastāva apstiprināšanas kārtību, paredzot, ka Komisijas personālsastāvu turpmāk apstiprina kultūras ministrs, nevis Ministru kabinets. Vienlaikus ar Likumprojekta spēkā stāšanos Ministru kabineta 2026. gada 13. maija rīkojums Nr. 266 “Par Sabiedriskā labuma komisiju” nezaudē spēku automātiski. Ar minēto rīkojumu apstiprinātais Komisijas personālsastāvs turpina darbu līdz kultūras ministra rīkojuma par Komisijas personālsastāva apstiprināšanu izdošanai, bet ne ilgāk kā līdz attiecīgā Komisijas pilnvaru termiņa beigām.”
	Anotācija (ex-ante)
1.3. Pašreizējā situācija, problēmas un risinājumi

	11.
	Anotācija (ex-ante)
6.1. Projekta izstrādē iesaistītās institūcijas
	Priekšlikums (VK - 18.06.2026.)
Lūdzam papildināt likumprojekta anotācijas 6.1.apakšpunktu, norādot konkrētas biedrības, kuras piedalījās publiskajā apspriešanā. 
Piedāvātā redakcija
-
	Ņemts vērā
Papildināta anotācijas 6.1. sadaļa šādā redakcijā:
“Biedrība “Latvijas nodokļu maksātāju tiesību asociācija”
Biedrība “Vidusdaugavas NVO centrs”
Biedrība “Latvijas Pilsoniskā alianse”
Biedrība r.a. “Siltumnīca””.
Biedrība "Rīgas vācu kultūras biedrība"
Biedrība "Latvijas Sieviešu nevalstisko organizāciju sadarbības tīkls"
 
	Anotācija (ex-ante)
6.1. Projekta izstrādē iesaistītās institūcijas



